**Utlysning: Uprisen søker fem ungdommer til å sitte i nominasjonsjuryen**

*Går du på ungdomsskolen og ønsker en utfordring? Uprisen søker fem elever fra hele landet som skal nominere 5 bøker til Uprisen 2021.*

**Vi leter etter…**

Entusiastiske ungdommer med interesse for litteratur.

**Nominasjonsjuryens oppgave…**

**… er å lese alle anmeldelsene på uprisen.no grundig, og sammen nominere de 5 bøkene som er best likt.** Du skal ikke nominere dine favorittbøker, men bøkene som du mener er best likt på uprisen.no. Du skal altså ikke lese bøkene, men anmeldelsene. Det vil være ca. 1000 anmeldelser som skal leses og vurderes (ca. 400 sider).

De fem medlemmene av juryen leser og forbereder seg hjemme før de møtes til jurymøte i Oslo onsdag 20. januar 2021. Her vil du møte fire andre engasjerte og forberedte ungdommer. Møtet ledes av en fra Foreningen !les. Etter møtet filmer vi juryen som selv annonserer de fem nominerte bøkene. Deretter avslutter vi med middag.

Jurymøtet den 20. januar starter ca. kl. 10 og vi avslutter senest kl. 18.

Jurymedlemmene får en bokgave og en attest. Alle reiseutgifter blir dekket.

Vi oppfordrer gutter til å søke.

**Viktige datoer:**15. november: søknadsfrist  
15. desember: Frist for å legge inn anmeldelser på uprisen.no. Anmeldelsene sendes nominasjonsjuryen i løpet av noen dager.  
20. januar: Jurymøte i Oslo

**Søknaden består av tre deler:**

1. **Skriv litt om deg selv, hvorfor du er engasjert og hva du kan bidra med.**

Hvorfor skal DU sitte i nominasjonsjuryen. Hvordan dere skal finne frem til de beste bøkene basert på anmeldelsene.

Litt om deg selv: Hvor bor du? Hvorfor vil du gjøre en god jobb? Vil du kunne samarbeide godt med de andre i nominasjonsjuryen?

1. **Oppgave: Vurder tre anmeldelser**

Vedlagt ligger tre anmeldelser. Hvilken bok mener du bør nomineres og gå videre til neste runde? Skriv litt om hvorfor. Dette er din sjanse til å vise at du kan vurdere en bok ut fra anmeldelsene.

1. **Bekreftelse fra foreldre/foresatte og skole**

Fyll ut, og signer vedlagte skjema.

**Vær oppmerksom på at…**

Uprisen har offentlig interesse og nominasjonene vil få medieoppmerksomhet. Navn og bilde på jurymedlemmene vil bli publisert på våre hjemmesider og på facebook.

Jurymedlemmene må selv komme seg til Oslo S hvor de blir møtt av Foreningen !les. Alle reiseutgifter vil bli dekket.

**Nominasjonsjury Uprisen 2021**

Søknad sendes på e-post til [petra@foreningenles.no](mailto:petra@foreningenles.no)

Søknadsfrist: **15. november 2020**

**Har du spørsmål?** Kontakt Petra J. Helgesen i Foreningen !les: [petra@foreningenles.no](mailto:petra@foreningenles.no) eller 977 82 805

**Del 1**

|  |
| --- |
| **Søkers navn:** |
| **Postadresse:** |
| **Skole og klassetrinn:** |
| **E-postadresse:** |
| **Telefonnummer:** |
| **Fødselsdato:** |

|  |
| --- |
| **Skriv kort om deg selv, hvorfor du ønsker å sitte i nominasjonsjuryen og hva som er viktig for juryen å tenke på når de skal velge ut de fem bøkene:** |

**Del 2**

|  |
| --- |
| **Vedlagt ligger tre anmeldelser. Hvilken bok mener du bør nomineres? Husk å begrunne meningen din! (Bruk gjerne et eget ark)** |

**Del 3**

|  |
| --- |
| **Bekreftelse fra foreldre/foresatte: Jeg bekrefter at \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ får reise alene til Oslo for å delta på nominasjonsmøte til Uprisen.**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Sted, dato og signatur** |

|  |
| --- |
| **Bekreftelse fra kontaktlærer/skole:**  **Jeg bekrefter at \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ får fri fra skolen for å delta på nominasjonsmøte til Uprisen.**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Sted, dato og signatur** |

Bekreftelsen scannes og sendes digitalt sammen med resten av søknaden.

***Uprisen har offentlig interesse og nominasjonene vil få medieoppmerksomhet. Navn og bilde på jurymedlemmene vil bli publisert på våre hjemmesider og på facebook.***

***Jurymedlemmene må selv komme seg til Oslo S hvor de blir møtt av Foreningen !les. Alle reiseutgifter vil bli dekket.***

***Vedlegg: tre anmeldelser fra uprisen.no***

Et ungdomsdikt om kjærlighet

Skrevet av 14. september 2020 av Mina på Siljan ungdomsskole

Forfatter: Kristian Bergquist  
Forlag: Aschehoug  
Utgitt: Noen sider har tidligere blitt publisert i Ren Poesi Julehefte.  
Antall sider: 72

*Jeg vil bare at det skal være oss* forteller en kjærlighetshistorie mellom to personer gjennom dikt spredt ut i boken. Temaet er kjærlighet.

Det blir uttrykt hvordan de tenker mye på den andre personen. Siden kjønn, utseende og navn er anonymt, tror jeg det gir en sjanse for leseren til å relatere med personen som forteller. Det gjorde jeg delvis.

Boken var lett å lese fordi diktene er kort fortalt og hver side inneholder bare et dikt. Diktene er relativt sett korte. I motsetning til andre bøker jeg har lest var vendepunktet kapittelnavnene. Det syntes jeg var interessant og det virket som en overraskelse da jeg ble ferdig.

For meg var det absolutt rart å se den kjærlighetsbesatte siden av en person skrevet ned på papir, men rart gjør det ikke dårlig. Hvis du liker dikt, så kan denne boken være for deg.

Jeg gir den en terningkast 5.

## «Om bare en av oss var annerledes»

Skrevet av 31. august 2020 av Gro Ingrid på Siljan ungdomsskole

Tittel: Dette blir mellom oss.  
Forfatter: Alexander Kielland Krag  
Forlag: Gyldendal  
Antall sider: 211  
Målgruppe: Ungdom

«Dette blir mellom oss» er en spennende og realistisk ungdomsroman skrevet av Alexander Kielland Krag. En bok om romanse, det å finne seg selv og å akseptere at du er annerledes. Når Felix flytter tilbake til Oslo etter å ha bodd i Stavanger, møter han nye følelser, venner og opplevelser.

Ungdomsromanen «Dette blir mellom oss» handler om Felix, følelsene han sitter med og vennene Max og Philip. Han møter folk som endrer livet hans på flere forskjellige måter, og hjelper han med å finne seg selv.

Boken tar opp realistiske vanskeligheter som ungdom støter på i sin hverdag. Språkbruken er typisk slik en hører ungdommen prate til vanlig, med banning brukt som noe helt normalt. Dette gjør boken realistisk og troverdig.

Jeg likte boken veldig godt, og den var vanskelig å legge fra seg. Så mye så at jeg leste boken ferdig på en dag. Den er spennende og du blir ivrig på å finne ut hva som kommer til å skje til slutt. Den er lett å lese og jeg kjenner meg selv igjen i følelsene til Felix.

Jeg anbefaler denne boken for alle som er interessert i en litt alternativ kjærlighetshistorie. Og for de som bare liker en søt historie.

Til slutt vill jeg gi denne boken terningkast 5. For dens fine historie, realistiske tanker og lette tekst.

## En følelsesladd dagbokroman

Skrevet av 7. september 2020 av Frida på Siljan ungdomsskole

Forfatter: Anneli Klepp  
Forlag: Gyldendal  
Antall sider: 198  
Målgruppe: Ungdom

*Prosjekt 360* er en dagbokroman av Anneli Klepp, som handler om en 15 år gammel jente som blir tvunget til å tilbringe ferien med bestefaren som hun aldri har møtt og som hun ikke visste hun hadde. Hun opplever både opp- og nedturer.

Prosjekt 360 en er morsom og sår historie. Det er en fengene bok som starter rett inn i handlingen og har noen overraskende vendinger. Boka kan få deg til og se vanlige hendelser med nye øyne, siden hovedpersonen åpner seg opp og skriver hva hun føler og hva hun opplever i de forskjellige situasjonene i boka. Historien virker veldig realistisk.

Det er en typisk dagbokroman bok som var lett å lese. Det kan være litt mye banning, men ikke noe mer enn det ungdom bruker nå til dags. Språkbruken passer til bokas hovedperson.

Prosjekt 360 er på en måte dagboka til hovedpersonen, Karla. Boka handler om både vennskap og sorg. Karla blir tvunget til å tilbringe ferien sammen med farfaren hun aldri ha møtt. Farfaren bor i et herskapshus. Karla er negativ til og måtte tilbring ferien sammen med farfaren i flere uker, men etter en stund går det seg til og bestefaren kommer med en overraskelse som endrer ferien. Et prosjekt. Karla og bestefaren har gode og dårlig stunder. Karla blir forelsker, redd, overrasket, uvenn med moren og bestevennen og det er masse følelser.

Dette er helt klart en bok jeg vil anbefale til ungdommer som liker dagbokromaner med opp og nedturer og masse følelser.  
Til slutt vill jeg gi denne boka terningkast: 5 for dens realistiske og lette tekst.